През 1783 г. с присъединяването на Крим към Русия Екатерина Велика издава манифест за обратното преселение на едисанската орда в Урал, което става повод за ногайско въстание. През 1790 г. останалите в областта членове на местната орда са преселени от Григорий Потьомкин в Приазовието, а избягалите в Буджакската орда (просъществувала до 1806 г.) са по силата на Букурещки мирен договор поставени под руски суверенитет. След кримската война (до 1860 г.) всички потомци на ордата емигрират и се заселват в Османската империя.